כביש הסרגל (סרט)

כביש הסרגל הוא סרט דרמת-מתח משנת 2024 שכתבה וביימה מיה דרייפוס. הסרט מועמד ל-9 פרסי אופיר בטקס פרסי אופיר לשנת 2024, כולל לפרס הסרט הטוב ביותר. דפנה, 41, עד לאחרונה חוקרת מבטיחה במשטרת תל אביב, מוצאת את עצמה במשטרת עפולה, מחפשת מחסה מהשמש הקופחת, חוקרת עבירות זניחות, והודפת השאלה המציקה: "למה אין לך ילדים"? היעלמותה המסתורית של אורלי אלימלך, 36, אלמנת מלחמה יפהפייה וסוערת, מעלה שאלה נוספת: איך זה שאיש אינו מחפש אחריה? ההתעלמות מגורלה של אורלי מזעזע את עולמה של דפנה ועל מנת לפתור את התעלומה, היא מוכנה לשלם כל מחיר שתידרש לו. — תקציר העלילה הרשמי ב-2016 דרייפוס זכתה במענק בסך 60,000 שקלים לפיתוח התסריט. המענק הוענק כחלק מ"ב"סופשבוע של במאיות", שיתוף פעולה של עמותת נשים בתמונה, ועדת הקולנוע של מועצת הפיס לתרבות ואמנות, קרן גשר לקולנוע רב תרבותי וקרן רבינוביץ'. הסרט הופק בקו-פרודוקציה ישראלית-צרפתית. ב-2018 הסרט נבחר להשתתף ב"אטלייה" של פסטיבל קאן (יחד עם 14 סרטים נוספים באותה שנה), תוכנית שנועדה לסייע ליוצרים לגייס מימון ולהשלים פרויקט שעליו הם עובדים. כך דרייפוס הסבירה את הפרויקט בהצהרת הכוונות באטלייה: מצעירותי הייתי צופה במותחנים הגדולים של שנות השבעים. בדרך כלל במרכז העלילה היה חוקר שעברו רודף אותו, או בלש שמתעמת עם המערכת. תמיד הזדהיתי איתו. בכביש הסרגל אני שואלת: מה קורה לג'אנר הזה כשאישה היא הכוח היצירתי מאחוריו, גם על המסך עצמו וגם מאחורי הקלעים? האם הגיבורה תנסה להגדיר את עצמה ביחס לזכר האלפא? האם יש דבר כזה "נקבת אלפא"? זהו מותח פסיכולוגי בהובלה נשית, שבמרכזו אישה שרוצה להציל אישה אחרת. דרך אישיותה של אורלי, דפנה תתחבר לכל ההיבטים המודחקים בחייה. המצילה תהפוך לאחת שתוצל. דפנה תמצא את האישה - את האחת שהיא החביאה מעצמה. הסרט זכה בציון לשבח בתחרות הישראלית בפסטיבל הקולנוע ירושלים. בנימוקי השופטים נכתב "הרשים אותנו האומץ שנדרש בארץ לעסוק בשכול שנשזר בפרשת רצח. לפעמים המקומי, נטול הברק אך מדויק בפרטיו, מצליח לחצות גבולות. הסרט הזה, עם להקת השחקנים המעולה שלו, הוא מקומי ואוניברסלי כאחד". אורון שמיר כתב בהארץ ש"הדמות הראשית מוקפת בעולם של חידות ורמזים, והקהל מוזמן לפענח את המקרה יחד עם החוקרת הנחושה. לצד זאת, דרייפוס לא מוותרת על הומור ואנושיות כדי לפרוק את המתח או להעמיק את החרדה המתגברת. (...) מתחשק לכנות את התוצאה "טווין פיקס בעפולה", אבל לא כחיקוי סתמי. דרך מוסכמות ז'אנריות ומשחק עם ציפיות הקהל מועלות שאלות אתיות ופילוסופיות על שכבות במרקם החברתי וערבות הדדית לעומת מנטליות של חמולה. ההקשרים רחבים ונעים בין שחיתות ממוסדת לחרדה קיומית של נשים שאם ייעלמו — לא יחפשו אחריהן." שמיר גם שיבח את דמויות המשנה ושחקניהן, ובפרט קרא לדמותו של עידן עמדי "הום-פאטאל" (היפוך מגדרי של פאם פאטאל). עופר ליברגל כתב באתר סריטה: זהו כיף של סרט, גם בלי כל הקריאה החברתית שהוא מאפשר. לא עושים כאן הרבה מותחנים והסרט הזה מראה כי המציאות הישראלית יכולה להיות בסיס למותחן בידורי טוב, כזה שהעיקר בו הוא גם התעלומה, אבל לא פחות מכך הדרמה, הקומדיה, והסביבה הייחודית בה הוא מתרחש. סביבה שהיא שילוב של המוכר והנוכח עם מסתורין של דברים שלא מדוברים על טבעו של המקום, סוג של ״טווין פיקס״ עם עמק וכביש ישר במקום פסגות, אקליפטוסים ושדות חלקאיים כרקע לאפלה הישראלית הקשורה לא רק לנוכחות של השכול, אלא גם לאופן בו החברה משמרת את קדושתו. אבל לא רק הוא קדוש, אלא גם המחשבה על הפריפריה הישראלית כבעלת ישות עצמאית, שהחוקרת מתל אביב יכולה לבקר בה, אבל אולי לא לגמרי להבין. "כביש הסרגל", במסד הנתונים הקולנועיים IMDb (באנגלית) "כביש הסרגל", באתר אידיבי כביש הסרגל, באתר קרן הקולנוע הישראלי ביקורות עופר ליברגל, ‏פסטיבל ירושלים 2024: ״כביש הסרגל״, ״רוצה לב?״, ״הפקות המזרח״, ״כמו האש״, באתר "סריטה", 25 ביולי 2024 אורון שמיר, "כביש הסרגל": היה כדאי לחכות יותר מעשור לסרט הזה, באתר הארץ, 24 ביולי 2024 כביש הסרגל - NFCT, באתר הקרן החדשה לקולנוע וטלוויזיה, ‏2023-09-27 מענקי פיתוח ליוצרות בתחום הקולנוע, באתר מפעל הפיס נירית אנדרמן, טליה לביא ומיה דרייפוס בין חמש הזוכות במענק ב"סופשבוע של במאיות", באתר הארץ, 5 בפברואר 2016 כביש הסרגל, באתר קרן הקולנוע הישראלי נירית אנדרמן, סרט של מיה דרייפוס ישתתף ב"אטלייה" של קאן להשלמת מימונו, באתר הארץ, 3 במרץ 2018 All Atelier projects, Cinéma de Demain (בצרפתית) סרטי הקרן בפסטיבל הקולנוע ירושלים 2024, באתר קרן הקולנוע הישראלי אורון שמיר, "כביש הסרגל": היה כדאי לחכות יותר מעשור לסרט הזה, באתר הארץ, 24 ביולי 2024 עופר ליברגל, ‏פסטיבל ירושלים 2024: ״כביש הסרגל״, ״רוצה לב?״, ״הפקות המזרח״, ״כמו האש״, באתר "סריטה", 25 ביולי 2024 הסרט 'כביש הסרגל' בכיכובו של עידן עמדי זכה בפרס הראשי בפסטיבל ריימס פולר, באתר דבר העובדים בארץ ישראל, 14 באפריל 2024 Reims Polar : découvrez le palmarès de la 4ème édition du Festival du film policier - France Bleu, ici par France Bleu et France 3, ‏2024-04-13 (בצרפתית) הזוכים בתחרויות של פסטיבל הקולנוע ירושלים ה-41, באתר Jerusalem Film Festival הזוכה הגדול בפסטיבל הקולנוע ירושלים: "עיד", באתר ynet, 25 ביולי 2024 דורית אסרף מזרחי, פרסי אופיר 2024: הסרט "קרוב אלי" מוביל עם 12 מועמדויות, באתר כאן – תאגיד השידור הישראלי, 14 באוגוסט 2024